CELEX: 32000D0083
Language: ro
Date: 1999-12-21 00:00:00
Title: Decizia Comisiei din 21 decembrie 1999 de stabilire a condițiilor speciale care reglementează importurile de produse pescărești și de acvacultură originare din Pakistan [notificată cu numărul C(1999) 4754]Text cu relevanță pentru SEE.

03/Volumul 30
            
            
               RO
            
            
               Jurnalul Ofícial al Uniunii Europene
            
            
               267
            
         32000D0083
   
               L 026/13
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 21 decembrie 1999
   de stabilire a condițiilor speciale care reglementează importurile de produse pescărești și de acvacultură originare din Pakistan
   [notificată cu numărul C(1999) 4754]
   (Text cu relevanță pentru SEE)
   (2000/83/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE a Consiliului (2), în special articolul 11,
   întrucât:
   
               (1)
            
            
               O echipă de experți ai Comisiei a efectuat o inspecție în Pakistan pentru a verifica condițiile în care sunt produse, depozitate și expediate către Comunitate produsele pescărești.
            
         
               (2)
            
            
               Dispozițiile legislației din Pakistan privind inspecția sanitară veterinară și monitorizarea produselor pescărești pot fi considerate echivalente cu cele prevăzute de Directiva 91/493/CEE.
            
         
               (3)
            
            
               În Pakistan, „Marine Fisheries Department (MFD) of the Ministry of Food Agriculture and Livestock”, este în măsură să verifice în mod eficient aplicarea legislației în vigoare.
            
         
               (4)
            
            
               Procedura de obținere a certificatului de sănătate menționat la articolul 11 alineatul (4) litera (a) din Directiva 91/493/CEE trebuie să conțină, de asemenea, definirea unui model de certificat, cerințele minime privind limba(ile) în care acesta trebuie să se întocmească și calitatea persoanei împuternicite să îl semneze.
            
         
               (5)
            
            
               În conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești ar trebui să se aplice o ștampilă care să conțină numele țării terțe și numărul de aprobare/înregistrare al unității, navei fabrică, antrepozitului frigorific sau al navei frigorifice de origine.
            
         
               (6)
            
            
               În conformitate cu articolul 11 alineatul (4) litera (c) din Directiva 91/493/CEE, trebuie să se întocmească o listă cu unitățile, navele fabrică sau antrepozitele frigorifice aprobate/înregistrate; întrucât trebuie să se întocmească o listă cu navele frigorifice înregistrate în sensul Directivei 92/48/CEE a Consiliului (3); întrucât aceste liste trebuie să fie întocmite pe baza unei comunicări emise Comisiei de către MFD; întrucât MFD trebuie să asigure respectarea dispozițiilor prevăzute în acest scop la articolul 11 alineatul (4) din Directiva 91/493/CEE.
            
         
               (7)
            
            
               MFD a dat asigurări oficiale privind respectarea normelor prevăzute la capitolul V din anexa la Directiva 91/493/CEE și privind îndeplinirea cerințelor echivalente cu cele prevăzute de acea directivă pentru aprobarea sau înregistrarea unităților, navelor fabrică, antrepozitelor frigorifice sau a navelor frigorifice de origine.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului permanent veterinar,
            
         ADOPTĂ PREZENTA DECIZIE:
   Articolul 1
   „Marine Fisheries Department (MFD) of the Ministry of Food Agriculture and Livestock” este autoritatea competentă din Pakistan pentru verificarea și certificarea conformității produselor pescărești și de acvacultură cu cerințele Directivei 91/493/CEE.
   Articolul 2
   Produsele pescărești și de acvacultură originare din Pakistan trebuie să îndeplinească următoarele condiții:
   
               1.
            
            
               fiecare transport trebuie să fie însoțit de un certificat de sănătate în original, numerotat, completat, semnat, datat și constând dintr-o singură pagină, în conformitate cu modelul din anexa A;
            
         
               2.
            
            
               produsele trebuie să provină de la unitățile, navele fabrică, antrepozitele frigorifice aprobate sau de la navele frigorifice înregistrate, enumerate în anexa B;
            
         
               3.
            
            
               cu excepția produselor pescărești în vrac congelate și destinate fabricării alimentelor conservate, toate ambalajele ar trebui să aibă marcat cu litere de neșters cuvântul „Pakistan” și numărul aprobării/înregistrării unității, navei fabrică, antrepozitului frigorific sau navei frigorifice de origine.
            
         Articolul 3
   (1)   Certificatele menționate la articolul 2 alineatul (1) trebuie să fie întocmite în cel puțin o limbă oficială a statului membru în care sunt efectuate controalele.
   (2)   Certificatele trebuie să conțină numele, calitatea și semnătura reprezentantului MFD, precum și ștampila sa oficială, într-o culoare diferită de cea a altor indicații.
   Articolul 4
   Prezenta decizie se adresează statelor membre.
   
      Adoptată la Bruxelles, 21 decembrie 1999.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 24.9.1991, p. 15.
   
      (2)  JO L 24, 30.1.1998, p. 31.
   
      (3)  JO L 187, 7.7.1992, p. 41.
   ANEXA A
   
      
   
      
   ANEXA B
   LISTA UNITĂȚILOR APROBATE
   
               Număr
            
            
               Denumire
            
            
               Adresă
            
         
               TEC/03/87
            
            
               Mekran Fisheries (PVT) Ltd
            
            
               West Wharf - Karachi
            
         
               TEC/07/87
            
            
               M/S A.G. Fisheries (PVT) Ltd
            
            
               West Wharf - Karachi
            
         
               TEC/21/90
            
            
               M/S Pak Exports
            
            
               West Wharf - Karachi
            
         
               TEC/52/93
            
            
               M/S Long Wharf Seafood
            
            
               West Wharf - Karachi
            
         
               TEC/61/94
            
            
               M/S Spectrum Fisheries Ltd
            
            
               West Wharf - Karachi
            
         
               TEC/65/94
            
            
               M/S Coastal Sea Foods
            
            
               West Wharf - Karachi
            
         
               TEC/71/95
            
            
               M/S Sea Miles International
            
            
               West Wharf - Karachi
            
         
               TEC/58/94
            
            
               M/S Marine Food Industries (PVT) Ltd
            
            
               Korangi Creek - Karachi
            
         
               TEC/22/90
            
            
               M/S People Fisheries (PVT) Ltd
            
            
               West Wharf - Karachi